Loulakis.gr

Μάθημα ζωγραφικής στο Εθνικό Αρχαιολογικό Μουσείο
2016-02-14 11:00 - 13:00 (Europe/Athens)
“Το Εργαστήρι Σχεδίου” διοργανώνει διοργανώνει εκπαιδευτική επίσκεψη σε συνδυασμό με μάθημα ζωγραφικής για τα παιδιά που συμμετέχουν στο παιδικό εργαστήρι, στο Εθνικό Αρχαιολογικό Μουσείο Αθηνών, στην οδό Πατησίων 44. Κατά τη διάρκεια της επίσκεψης οι μαθητές θα έχουν την ευκαιρία όχι μόνο να περιηγηθούν ανάμεσα στα εκθέματα αλλά και να ζωγραφίσουν.
Το Εθνικό Αρχαιολογικό Μουσείο είναι το μεγαλύτερο μουσείο της Ελλάδας και ένα από τα σημαντικότερα του κόσμου. Οι πλούσιες συλλογές του, που απαριθμούν περισσότερα από 11.000 εκθέματα, προσφέρουν στον επισκέπτη ένα πανόραμα του αρχαίου ελληνικού πολιτισμού από τις αρχές της προϊστορίας έως την ύστερη αρχαιότητα.
Το μουσείο στεγάζεται στο επιβλητικό νεοκλασικό κτίριο, που οικοδομήθηκε στα τέλη του 19ου αιώνα σε σχέδια του L. Lange και τελικά διαμορφώθηκε από τον Ernst Ziller. Οι εκθεσιακοί χώροι του, δεκάδες αίθουσες σε κάθε όροφο, καλύπτουν έκταση 8.000 τ.μ. και στεγάζουν τις πέντε μεγάλες μόνιμες συλλογές:

Τη Συλλογή Προϊστορικών Αρχαιοτήτων, που περιλαμβάνει έργα των μεγάλων πολιτισμών που αναπτύχθηκαν στο Αιγαίο από την 6η χιλιετία έως το 1050 π.Χ. (νεολιθικού, κυκλαδικού και μυκηναϊκού) και ευρήματα από τον προϊστορικό οικισμό της Θήρας.
Τη Συλλογή Έργων Γλυπτικής, που παρουσιάζει την εξέλιξη της αρχαίας ελληνικής γλυπτικής από τον 7ο αι. π.Χ. έως τον 5ο αι. μ.Χ., μέσα από μοναδικά έργα τέχνης.
Τη Συλλογή Αγγείων και Μικροτεχνίας, που περιλαμβάνει αντιπροσωπευτικά έργα της αρχαίας ελληνικής κεραμικής από τον 11ο αι. π.Χ. έως και τη ρωμαϊκή εποχή, καθώς και και τη Συλλογή Σταθάτου, μια διαχρονική συλλογή μικροτεχνημάτων.
Τη Συλλογή Έργων Μεταλλοτεχνίας με πολλά μοναδικά πρωτότυπα έργα, αγάλματα, ειδώλια και έργα μικροτεχνίας.
Τέλος, τη μοναδική για την Ελλάδα Συλλογή Αιγυπτιακών και Ανατολικών Αρχαιοτήτων με έργα τέχνης, που χρονολογούνται από την προδυναστική περίοδο (5000 π.Χ.) έως και τους χρόνους της ρωμαϊκής κατάκτησης.

*Η είσοδος για τους μαθητές μας είναι ελεύθερη ενώ για τους γονείς/συνοδούς θα υπάρχει έκπτωση 50% από την αρχική τιμή του εισιτηρίου: τιμή 3€

3D Printing – Design Event
2016-01-29 11:30 - 15:30 UTC
Στις 29 Ιανουαρίου 2016 θα πραγματοποιηθεί workshop με θέμα τον τρισδιάστατο σχεδιασμό και τη 3D εκτύπωση. Κατά τη διάρκεια του workshop οι συμμετέχοντες θα έχουν την ευκαιρία να παρακολουθήσουν ολόκληρή τη διαδικασία της τρισδιάστατης σχεδίασης ενός κτιρίου ιδιωτικής χρήσης έως και το τελικό στάδιο προετοιμασίας για τη 3D εκτύπωση.
Καθ’ όλη τη διάρκεια του workshop ένας 3D printer θα εκτυπώνει το κτίριο που θα μελετάται.

Με την ολοκλήρωση του workshop οι συμμετέχοντες θα έχουν την ευκαιρία να παρατηρήσουν την τελική εκτυπωμένη μορφή στις τρεις διαστάσεις.

Η διάρκεια του event θα είναι τέσσερις ώρες. Kάθε συμμετέχων θα έχει στη διάθεση του έναν ηλεκτρονικό υπολογιστή και ψηφιακές σημειώσεις ενός με το πέρας θα δοθεί βεβαίωση παρακολούθησης. Ο αριθμός των συμμετοχών είναι συγκεκριμένος και θα δοθεί σειρά προτεραιότητας.

ΕΙΣΟΔΟΣ ΕΛΕΥΘΕΡΗ!!!

ΔΙΟΡΓΑΝΩΣΗ: Ε.Ε.Σ. ΛΟΥΛΑΚΗΣ ΠΟΛΥΧΡΟΝΗΣ & ΣΥΝ. Ε.Ε. www.loulakis.gr
Σε συνεργασία με την Info Quest Technologies SA
